Priekšlikums Padomes regula, ar ko 2009. gadam nosaka konkrētu zivju krājumu zvejas iespējas un ar tām saistītus nosacījumus, kuri piemērojami Melnajā jūrā /* COM/2008/0613 galīgā redakcija */





[pic] | EIROPAS KOPIENU KOMISIJA | Briselē, 1.10.2008 COM(2008)613 galīgā redakcija Priekšlikums PADOMES REGULA, ar ko 2009. gadam nosaka konkrētu zivju krājumu zvejas iespējas un ar tām saistītus nosacījumus, kuri piemērojami Melnajā jūrā Priekšlikums PADOMES REGULA, ar ko 2009. gadam nosaka konkrētu zivju krājumu zvejas iespējas un ar tām saistītus nosacījumus, kuri piemērojami Melnajā jūrā EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku[1] un jo īpaši tās 20. pantu, ņemot vērā Padomes 1996. gada 6. maija Regulu (EK) Nr. 847/1996, kas ievieš papildu nosacījumus ikgadējai kopējās pieļaujamās nozvejas (KPN) un kvotu pārvaldei[2], un jo īpaši tās 2. pantu, ņemot vērā Komisijas priekšlikumu, tā kā: (1) Saskaņā ar Regulas (EK) Nr. 2371/2002 4. pantu Padome pieņem pasākumus, kas vajadzīgi, lai nodrošinātu piekļuvi apgabaliem un resursiem un ilgtspējīgu zvejas darbību norisi, ņemot vērā pieejamos zinātniskos ieteikumus un jo īpaši ziņojumu, kuru sagatavojusi Zivsaimniecības zinātnisko, tehnisko un ekonomisko jautājumu komiteja (ZZTEK). (2) Saskaņā ar Regulas (EK) Nr. 2371/2002 20. pantu Padome nosaka zvejas iespējas katrā zvejniecībā vai zvejniecību grupā un sadala šīs iespējas dalībvalstīm. (3) Lai nodrošinātu zvejas iespēju faktisku pārvaldību, ir jāparedz īpaši nosacījumi, saskaņā ar kuriem tiek veiktas zvejas darbības. (4) Regulas (EK) Nr. 2371/2002 3. pantā ir iekļautas ar zvejas iespēju sadali saistītās definīcijas. (5) Saskaņā ar Padomes Regulas (EK) Nr. 847/96 2. pantu ir jānosaka krājumi, uz kuriem attiecas dažādi minētajā regulā paredzētie pasākumi. (6) Lai veicinātu zivju krājumu saglabāšanu, 2009. gadā jāīsteno daži papildu pasākumi, kas saistīti ar zvejas tehniskajiem nosacījumiem. (7) Zvejas iespējas ir jāizmanto saskaņā ar Kopienas tiesību aktiem šajā jomā, jo īpaši saskaņā ar Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai[3], un Padomes 1998. gada 30. marta Regulu (EEK) Nr. 850/98 par zvejas resursu saglabāšanu, izmantojot tehniskos līdzekļus jūras organismu mazuļu aizsardzībai[4]. (8) Paturot prātā to, ka vienā dalībvalstī pirms šīs regulas stāšanās spēkā akmeņplekstes zvejai tradicionāli izmantoja zvejas rīkus, kuru linuma acs izmērs ir mazāks par 400 mm, un lai ļautu atbilstīgi pielāgoties tehniskajiem pasākumiem, kuri ieviesti ar šo regulu, kuģiem, kas peld ar attiecīgās dalībvalsts karogu, ir jāatļauj zvejot akmeņpleksti, izmantojot zvejas rīkus, kuru linuma acs izmērs nav mazāks par 360 mm. (9) Lai nodrošinātu noteikumu pienācīgu izpildi un kontroli, linuma acs izmērs jānosaka saskaņā ar Komisijas 2008. gada 10. jūnija Regulu (EK) Nr. 517/2008, ar ko paredz sīki izstrādātus noteikumus Padomes Regulas (EK) Nr. 850/98 īstenošanai attiecībā uz zvejas rīku linuma acs izmēra noteikšanu un auklas diametra novērtēšanu[5]. (10) Ņemot vērā jautājuma steidzamību, ir obligāti jāpiešķir izņēmums no sešu nedēļu laikposma, kas minēts I punkta 3. apakšpunktā Protokolā par valstu parlamentu lomu Eiropas Savienībā, kurš pievienots Līgumam par Eiropas Savienību un Eiropas Kopienu dibināšanas līgumiem, IR PIEŅĒMUSI ŠO REGULU. I NODAĻAPriekšmets, darbības joma un definīcijas 1. pants Priekšmets Ar šo regulu nosaka konkrētu zivju krājumu zvejas iespējas Melnajā jūrā 2009. gadā un nosacījumus, saskaņā ar kuriem šīs zvejas iespējas var izmantot. 2. pants Darbības joma 1. Šo regulu piemēro Kopienas zvejas kuģiem (Kopienas kuģi), kas zvejo Melnajā jūrā. 2. Atkāpjoties no 1. punkta, šo regulu nepiemēro zvejas darbībām, kuras veic tikai tādas zinātniskās izpētes mērķiem, ko īsteno ar attiecīgās dalībvalsts atļauju un pilnvarojumu un par ko iepriekš ir informēta Komisija un dalībvalsts, kuras ūdeņos veic šo izpēti. 3. pants Definīcijas Papildus definīcijām, kas noteiktas Regulas (EK) Nr. 2371/2002 3. pantā, šajā regulā piemēro šādas definīcijas: a) “ GFCM ” ir Vidusjūras Vispārējā zvejniecības komisija; b) “Melnā jūra” ir GFCM teritorijas ģeogrāfiskais apakšapgabals atbilstīgi definīcijai rezolūcijā GFCM/31/2007/2; c) “kopējā pieļaujamā nozveja (KPN)” ir daudzums, ko katru gadu var iegūt no katra krājuma; d) “kvota” ir KPN daļa, kas iedalīta Kopienai, dalībvalstij vai trešai valstij. II NODAĻAZvejas iespējas un ar tām saistītie nosacījumi 4. pants Nozvejas limiti un to sadalījums Nozvejas limiti, šādu limitu sadalījums dalībvalstīm un papildu nosacījumi, ko piemēro saskaņā ar Regulas (EK) Nr. 847/96 2. pantu, ir norādīti šīs regulas I pielikumā. 5. pants Īpaši noteikumi par sadalījumu Šīs regulas I pielikumā izklāstītais nozvejas limitu sadalījums dalībvalstīm neskar: (1) apmaiņas, kas veiktas saskaņā ar Regulas (EK) Nr. 2371/2002 20. panta 5. punktu; (2) pārdales, kas veiktas saskaņā ar Regulas (EEK) Nr. 2847/93 21. panta 4. punktu, 23. panta 1. punktu un 32. panta 2. punktu un Regulas (EK) Nr. 2371/2002 23. panta 4. punkta otro daļu; (3) papildu izkrāvumus, kas atļauti saskaņā ar Regulas (EK) Nr. 847/96 3. pantu; (4) atvilkumus, kas veikti saskaņā ar Regulas (EK) Nr. 847/96 5. pantu un Regulas (EK) Nr. 2371/2002 23. panta 4. punkta pirmo daļu. 6. pants Nozvejas un piezvejas nosacījumi 1. Zivis no krājumiem, kam ir noteikti nozvejas limiti, paturēt uz kuģa un izkraut drīkst tikai tad, ja nozveju ir guvuši tādas dalībvalsts zvejas kuģi, kurai ir kvota, un ja minētā kvota nav pilnībā apgūta. 2. Visus izkrāvumus atskaita no kvotas vai no Kopienas daļas, ja tā nav sadalīta dalībvalstīm kvotu veidā. 7. pants Pārejas posma tehniskie pasākumi Pārejas posma tehniskie pasākumi ir noteikti II pielikumā. III NODAĻANobeiguma noteikumi 8. pants Datu nosūtīšana Kad dalībvalstis saskaņā ar Regulas (EEK) Nr. 2847/93 15. panta 1. punktu nosūta Komisijai datus par nozvejas izkrāvumiem, tās izmanto šīs regulas I pielikumā noteiktos krājumu kodus. 9. pants Stāšanās spēkā Šī regula stājas spēkā dienā, kad to publicē Eiropas Savienības Oficiālajā Vēstnesī . To piemēro no 2009. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs I PIELIKUMS Nozvejas limiti un ar tiem saistītie nosacījumi to nozvejas limitu ikgadējai pārvaldībai, kas piemērojami Kopienas kuģiem apgabalos, kuros noteikti nozvejas limiti Turpmāk tabulās ir noteiktas KPN un kvotas (dzīvsvara tonnās, ja nav norādīts citādi) atkarībā no krājuma, kā arī dalībvalstīm iedalītā daļa un saistītie nosacījumi kvotu ikgadējai pārvaldībai. Katram apgabalam zivju krājumi sakārtoti alfabētiskā secībā, pirmo norādot sugas nosaukumu latīņu valodā. Šajās tabulās dažādu sugu apzīmēšanai izmantoti šādi kodi. Zinātniskais nosaukums | Trīsburtu kods | Vispārpieņemtais nosaukums | Psetta maxima | TUR | Akmeņplekste | Sprattus sprattus | SPR | Brētliņa | Suga: | akmeņplekste | Zona: | Melnā jūra | Psetta maxima | Bulgārija Rumānija | 50 50 | Piesardzības KPN Regulas (EK) Nr. 847/96 3. pantu nepiemēro. Regulas (EK) Nr. 847/96 4. pantu nepiemēro. Piemēro Regulas (EK) Nr. 847/96 5. pantu. | EK | 100 | KPN | Nepiemēro | Suga: | brētliņa | Zona: | Melnā jūra | Sprattus sprattus | Piesardzības KPN Piemēro Regulas (EK) Nr. 847/96 3. pantu. Regulas (EK) Nr. 847/96 4. pantu nepiemēro. Piemēro Regulas (EK) Nr. 847/96 5. pantu. | EK | 12750 (1) | KPN | Nepiemēro | (1) Drīkst zvejot tikai kuģi, kuri peld ar Bulgārijas vai Rumānijas karogu. II PIELIKUMS PĀREJAS POSMA TEHNISKIE PASĀKUMI 1. Eiropas Kopienas ūdeņos Melnajā jūrā laikposmā no 15. aprīļa līdz 15. jūnijam nav atļauts zvejot akmeņplekstes. 2. Minimālais atļautais linuma acs izmērs pie grunts nostiprinātiem zvejas rīkiem, ko izmanto akmeņplekstes zvejai, ir 400 mm. Dalībvalstī, kurā pirms šīs regulas stāšanās spēkā minimālais atļautais linuma acs izmērs pie grunts nostiprinātiem zvejas rīkiem, ko izmanto akmeņplekstes zvejai, bija mazāks par 400 mm, akmeņplekstes zvejai drīkst izmantot zvejas rīkus, kuru linuma acs izmērs nav mazāks par 360 mm. Tomēr attiecīgā dalībvalsts nodrošina to, ka līdz 2009. gada beigām ne vairāk kā 40 % (pēc skaita) no visiem zvejas kuģiem, kuriem atļauts akmeņplekstes zvejai izmantot pie grunts nostiprinātus zvejas rīkus, vēl izmanto linumu, kura acs izmērs ir mazāks par 400 mm. 3. Linuma acs izmēru nosaka saskaņā ar Komisijas 2008. gada 10. jūnija Regulu (EK) Nr. 517/2008, ar ko inter alia paredz sīki izstrādātus noteikumus linuma acs izmēra noteikšanai. 4. Akmeņplekstes minimālais izkrāvumu izmērs nedrīkst būt mazāks par 45 cm (kopējais garums), mērot atbilstīgi Regulas (EK) Nr. 850/98 18. pantam. [1] OV L 358, 31.12.2002., 59. lpp. [2] OV L 115, 9.5.1996., 3. lpp. [3] OV L 261, 20.10.1993., 1. lpp. [4] OV L 125, 27.4.1998., 1. lpp. [5] OV L 151, 11.6.2008., 5. lpp.